בית המשפט הערבי ברמאללה גזר היום (ב') עונש מאסר עולם ועבודות פרך על עיסאם עקל, ערבי ממזרח ירושלים המחזיק בת"ז אמריקנית המואשם כי מכר קרקעות ליהודים במזרח ירושלים.

עקל נעצר על ידי אנשי המודיעין הערבים ובתגובה למעצרו ערכה ישראל מבצע מעצרים בשכונות מזרח ירושלים.

בין העצורים היו עדנאן ג'ת מושל ירושלים מטעם הרשות הפלסטינית ובכיר נוסף במודיעין המסכל הערבי.

כזכור, עקל, תושב בית חנינא, נחטף והועבר למעצר בעינויים ב'שב"כ הפלסטיני' לפני כחודשיים. החטיפה, שבוצעה תוך הפרת בוטה של הסכמי אוסלו האוסרים על הרשות לעצור תושב ישראל, היא החשד של הרשות כי עקל מכר נכס ליהודים באזור שער הפרחים בירושלים.

עוד בנושא:

שערוריה בבירה: הרשות חטפה ערבי שמכר נכס ליהודים

ירושלים: ערבי במדים עם דגל אש"ף הכווין את התנועה

דיון סוער בכנסת בעקבות חטיפת הערבי על ידי הרשות

ממידע שהגיע לידי הקול היהודי עולה כי שלושה שבועות טרם מעצרו הודיע עקל למשטרת ישראל כי הוא חושש לחייו וכי נודע לו כי ברצונה של הרשות הפלסטינית לחקור אותו.

יש לציין כי גורמים איסלאמיים רבים הוציאו עונש מוות על ערבי המוכר נכסים ליהודים, וסכנת החיים של מדווח שכזה ברורה. בעבר עונו ואף מתו חשודים במכירת נכסים ליהודים. למרות הדיווח, וגם לאחר שכבר נחטף, מפרוטוקול דיון ביהמ"ש המחוזי בירושלים שדן במעצר חשוד במעורבות בחטיפה עולה כי פניית המשטרה לרש"פ לצורך השבתו של החטוף נעשתה באיחור. בית משפט השלום אף מתח בדיון אחר ביקורת על כך.